b'\n_START_ARTICLE_\n\xc5\xbdiga Golob\n_START_SECTION_\n\xc5\xbdivljenjepis\n_START_PARAGRAPH_\nKontrabasist in baskitarist \xc5\xbdiga Golob se je rodil leta 1973 v Kranju, kjer ni nikoli \xc5\xbeivel. Prvi glasbeni skupini se je kot baskitarist pridru\xc5\xbeil pri desetih letih. Kasneje se je navdu\xc5\xa1il nad kontrabasom, se vpisal na srednjo glasbeno \xc5\xa1olo v Ljubljani in tam leta 1993, v razredu profesorja Luciana Boleta, diplomiral. Od prvih skoraj-rokenrol skupin, ga je pot vodila preko ve\xc4\x8drasne reggae-afro zasedbe Afro Sound, prvih improviziranj z Ladom Jak\xc5\xa1o, osemletnega rednega nastopanja z Vladom Kreslinom, koncertov in snemanj z Big Bandom RTV Slovenija, do nekaj letnega delovanja na slovenski jazzovski sceni. Kasneje je za\xc4\x8del intenzivno nastopati tudi na hrva\xc5\xa1kem, kjer je po malem aktiven \xc5\xa1e danes. Sli\xc5\xa1i se ga lahko na pribl\xc5\xbeno stotih albumih, ki so iz\xc5\xa1li v doma in v tujini (Hrva\xc5\xa1ka, Avstrija, Irska, Francija, \xc5\xa0panija, Poljska, Nem\xc4\x8dija, etc.). Nastopal je na koncertih, festivalih in v klubih v Sloveniji, Avstriji, Italiji, Nem\xc4\x8diji, Franciji, Angliji, Latviji, Belgiji, \xc5\xa0paniji, Gr\xc4\x8diji, ZDA, Avstraliji, \xc5\xa0vici, Srbiji, \xc4\x8crni Gori, Maroku, na Mad\xc5\xbearskem, Hrva\xc5\xa1kem, Poljskem, \xc4\x8ce\xc5\xa1kem, Slova\xc5\xa1kem, Finskem, Japonskem, Nizozemskem, Portugalskem, Kitajskem. Je \xc4\x8dlan strokovnega sveta Zavoda Murmur._NEWLINE_Njegov brat je bil Urban Golob.\n_START_SECTION_\nDiskografija\n_START_PARAGRAPH_\n\xc5\xbdiga Golob je sli\xc5\xa1en na pribli\xc5\xbeno 100 albumih.'